**REFERAT AF BESTYRELSESMØDE DEN 14. SEPTEMBER 2023.**

**Til stede: Charlotte Frederiksen, Joan Markmann, Robert Melander, Ole Petersen,**

**Randi Petersen og Jørn Frydenlund.**

**Afbud: Morten Petersen, H. C. Ras­mus­sen (men har givet skriftligt rapport).**

**DAGSORDEN:**

1. **JØRN FRYDENLUND, *ADMINISTRATOR.***
2. **GENNEMGANG AF ØKONOMI OG BUDGET**
3. Driftsbudgettet for 2022-23 blev gennemgået, og det blev konstateret, at der er et større forbrug end beregnet på ca. 60.000 kr.. Dette skyldes bl.a. ekstra store prisstigninger på el og materialer, hvilket ikke var til at forudse ved budgetlægningen.
4. Likviditetsbudget 2022-23 blev gennemgået og fundet tilfredsstillende.
5. Likviditetsbudget 2023-24 blev gennemgået og fundet tilfredsstillende.
6. Bestyrelsen har gennemgået de foregående måneders posteringer i banken ud fra de konto­udtog, som administrator havde sendt til mødet, kontrolleret dem ved opslag i Netbank, samt afstemt dem til opdateret drifts- og likviditetsbudget, og har ingen bemærkninger hertil.
7. Bestyrelsen har konstateret, at foreningens konti pr. 13.9.2023 udviste følgende saldi:  
   Driftskonto nr. 7451-2333351, kr. 691.603,19

Vedligeholdelseskonto nr. 7451-2333394, kr. 312.478,12

1. Bestyrelsen og administrator vur­derer, at foreningens økonomi i det nye regnskabsår fortsat ser positiv ud.
2. **ROBERT MELANDER, *FORMAND FOR BESTYRELSEN*.**
3. **SOLCELLER PRODUKTION**

Anlægget fungerer godt, og produktionen dækker forbruget af el til ventilationen og pumperne i andelsboligforeningen.

1. **FLYTNING AF POSTKASSER**

De nye affaldsbeholdere ser umiddelbart ikke ud til at medføre, at postkasserne skal flyttes.

1. **SKYBRUD**

Der har denne sommer været to skybrud, som fik søen til at gå over dens bredder, hvilket med­førte alarm på pumperne. Bestyrelsen holder øje med situationen.

1. **VEDLIGEHOLDELSE AF HAVER**

Bestyrelsen gør endnu engang opmærksom på, at det ifølge husordenen for andelsbolig­foreningen er den enkelte andelshavers ansvar, at have og hæk både ud mod Stationsvej og ind mod andels­boligforeningens område er holdt. Se i husordenen, hvad det vil sige!

Hvis bestyrelsen konstaterer, at dette ikke over­holdes, så kontaktes vedkommende for at få det bragt i orden.

1. **H.C. RASMUSSEN, *NÆSTFORMAND OG* *OVERORDNET VEDLIGEHOLDELSESANSVARLIG.***
2. **INDVIELSE AF NY PETANQUEBANE**

Bestyrelsen planlægger sammen med Havnehaven I en indvielsesfest af den nye petan­que­bane i begyndelsen af oktober med pølser og et glas til.

Nærmere information senere.

1. **EVALUERING AF BELÆGNING PÅ GRUS-PARKERINGEN**

Sommerens skybrud har vist, at belægningen på den ny gæsteparkering og den ny petan­quebane virker efter hensigten. Vandet kunne suge ned med det samme.

1. **EVALUERING AF NY BELÆGNING PÅ SKURTAGE OG UDSKIFTNING AF STERNBRÆDDER**

Alle skure har fået nyt tagpap på og udskiftet sternbrædder, hvor der var konstateret råd. Enkelte skure mangler fortsat at blive malet!

1. **EVALUERING AF PARKERINGSSKILTE OG PARKERINGSPLADSER**

Der fornemmes general tilfredshed med de nye parkeringsskilte. Brædderne er trykimpræg­nerede og skal derfor ikke males.

1. **SPRØJTNING AF EDDERKOPPER VIL FINDE STED DEN 19. SEPTEMBER!**

For god ordens skyld: Husk at lukke vinduerne, når sprøjtningen finder sted.

1. **OLE PETERSEN, *REFERENT*.**
2. **VELKOMST TIL NYE ANDELSHAVERE**

Bestyrelsen vil genre byde velkommen til følgende nye andelshavere, samtidig med at vi håber, at I vil føle jer hjemme her i Havnehaven II og gå ind i fællesskabet for at gøre vores andelsbolig­forening til et endnu bedre sted at være i:

Maria Grethe Kuille, som har købt andelslejligheden Stationsvej nr. 71,1 – 1

Søren Røndbjerg, som har købt andelslejligheden Stationsvej nr. 77

Annette Ina Hansen, som har købt andelslejligheden Stationsvej nr. 91,1 – 2

Jonas Munk Jørgensen, som har købt andelslejligheden Stationsvej Nr. 91,1 – 3

Mikkel Schrøder Sahl, som har købt andelslejligheden Stationsvej Nr. 91,1 – 4

Desuden skal det oplyses, at Ketty A. Clausen, Stationsvej 93, er fraflyttet andelsbolig­for­eningen. Lejligheden er købt af Susanne Ploug og Knud Hansen, tidligere Stationsvej 91,1 – dør 4.

**RANDI, *SOCIALE INITIATIVER*.**

1. **FODRING AF FUGLE INKL. DUER**

Ifølge andelsboligforeningens husorden er det ikke tilladt at fodre fugle, bl.a. p.g.a. rotte­fare.

1. **STATUS PÅ OVERGANG TIL NY AFFALDSSORTERING**

Farligt affald/batteri skal afleveret i det miløskab, der står på den tidligere plads for stor­skrald. Koden på hængelåsen er 4772, og det er særdeles vigtigt, at man husker at låse efter sig!!

VIGTIGT: Se nærmere i den omdelte brochure, hvad der hører under ”farligt affald”.

1. **FORMAND FOR BLOK FOR BLOK F OG BLOK H SØGES**

Der mangler blokformænd. Henvend jer til Randi Petersen, nr. 71,1 – 3 for at høre nær­me­re om, hvad det indebærer at være blokformand.

1. **STATUS PÅ STORSKRALD**

Bestyrelsen har konstateret, at den nye storskraldsordning fungerer ganske udmærket.

1. **NY TØMNINGSKALENDER**

Ny tømningsdatoer kan læses på internettet, ”Mit Affald”, og under Vordingborg Kom­mu­ne. Hvis man i sin søgning ikke kan finde sin egen adresse, skyldes det, at alle andelshavere i vores forening er registreret under adressen Stationsvej 15.

**6. MORTEN PETERSEN, *KONTAKT TIL HÅNDVÆRKERE.***

1. **HUNDELORTE PÅ FÆLLES AREALER**

Bestyrelsen henstiller kraftigt til, at hundeejere fjerner efterladenskaberne fra deres hund!

**7. JOAN MARKMANN, *SUPPLEANT.***

1. **PARKERING OP AD HÆK FORAN INDGANG TIL HAVE**

Der må IKKE parkeres for tæt op ad de havelåger, hvor der er indgang til en have, da det så ikke er muligt at komme ind og ud med f.eks. barnevogn og græsslåmaskine. Uheldigvis sker det jævnligt flere steder i vores forening.



**ALLE BEBOERE ØNSKES ET RIGTIG GODT EFTERÅR!**

**Med venlig hilsen**

**Bestyrelsen.**

Vordingborg, den 14. september 2023.

Ole Petersen, ref.